Diari Oficial de la Generalitat Valenciana


Sumari del DOGV 9123, del 08-07-2021 (2021/7442)

RESOLUCIÓ de 30 de juny de 2021, de la Conselleria de Política Territorial, Obres Públiques i Mobilitat, per la qual es convoca la sisena edició dels Premis de la Setmana Europea de la Mobilitat Sostenible a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9123

Data del DOGV
:   08-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7442


Data del document
:   30-06-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * distinció honorífica

RESOLUCIÓ de 30 de juny de 2021, de la Conselleria de Política Territorial, Obres Públiques i Mobilitat, per la qual es convoca la sisena edició dels Premis de la Setmana Europea de la Mobilitat Sostenible a la Comunitat Valenciana. [2021/7442]  
La Setmana Europea de la Mobilitat (SEM) és organitzada anualment per la Comissió Europea del 16 al 22 de setembre, coincidint l'últim dia 22 amb el dia de «La ciutat sense el meu cotxe!». Des de la seua posada en marxa, aquesta iniciativa europea ha tractat de millorar la salut pública i la qualitat de vida i ha promogut la mobilitat neta i el transport urbà sostenible. L'objectiu d'aquesta campanya és donar a les autoritats locals europees i a altres agents l'oportunitat d'exposar els reptes que cadascuna d'aquestes ha adoptat per a enfrontar desafiaments urbans del segle XXI, com ara la contaminació de l'aire, assajar-ne noves mesures, fer visibles els beneficis de triar maneres actives o el transport públic i rebre la retroalimentació del públic usuari. La campanya brinda a les persones l'oportunitat d'explorar el seu entorn i experimentar-lo des d'altres maneres que no són les que habitualment utilitzen. Recuperar l'espai públic per a les persones que trien caminar i pedalar en els seus desplaçaments diaris, fer el transport col·lectiu accessible per a totes les persones, disminuir les emissions nocives per a la salut i tindre nivells de seguretat cada vegada més alts són objectius que la Generalitat propugna des de la seua Llei 6/2011, d'1 d'abril, de mobilitat de la Comunitat Valenciana, i que acompanyaran la seua acció de govern els pròxims anys. La Conselleria de Política Territorial, Obres Públiques i Mobilitat convoca la sisena edició dels Premis de la Setmana Europea de la Mobilitat Sostenible a la Comunitat Valenciana en 2021 (Premis SEMcv 2021), destinats a entitats territorials, institucions, empreses, àmbit universitari i agents socials que hagen destacat per les seues accions o mesures a favor de la mobilitat sostenible entre el 7 d'agost de 2020 i el dia de finalització d'aquesta convocatòria, 5 d'agost de 2021.  
La sisena edició dels premis segueix marcada pels efectes derivats de la pandèmia ocasionada per la Covid-19 a tot el món. La Generalitat ha decidit mantindre viva la convocatòria per a reconéixer els actors que millor han sabut facilitar el camí en favor de la mobilitat sostenible en aquests temps difícils.  
Per això, en virtut de les facultats conferides en l'article 28 de la Llei 5/1983, de 30 de desembre, del Consell, i l'article 11 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, així com en virtut de l'apartat 2n.6 de la Resolució de 23 de juliol de 2019, sobre delegació de l'exercici de competències en determinats òrgans de la Conselleria de Política Territorial, Obres Públiques i Mobilitat, resolc:  
  
Primer. Objecte  
L'objecte d'aquesta resolució és convocar per a l'àmbit territorial de la Comunitat Valenciana la VI edició dels Premis de la Setmana Europea de la Mobilitat Sostenible a la Comunitat Valenciana.  
  
Segon. Requisits dels i les aspirants  
Es convoquen els ajuntaments, organitzacions, institucions, empreses, universitats, consorcis industrials (polígons, parcs empresarials, etc.), centres comercials, centres socials (poliesportius, biblioteques, etc.), associacions sense ànim de lucre i comunitats de veïns/veïnes que hagen desenvolupat accions a favor de la mobilitat sostenible. També es convoquen els estudiants universitaris que hagen desenvolupat treballs d'escola relacionats amb la mobilitat sostenible.  
  
  
Tercer. Període elegible  
Accions executades entre el 7 d'agost de 2020 i la data de tancament de presentació de candidatures a aquests premis, 5 d'agost de 2021 a les 14.00.  
  
Quart. Accions objecte de guardó  
Els Premis SEMcv 2021 estan dirigits a tots aquells que, en el seu àmbit d'activitat, hagen realitzat o realitzen alguna bona pràctica que promoga una mobilitat més sostenible a la Comunitat Valenciana. Les candidatures podran presentar accions que s'hagen realitzat dins del període elegible, d'acord amb les categories dels premis.  
  
  
Cinqué. Categories  
S'estableixen les categories i subcategories següents:  
1. Premis SEMcv per a ajuntaments. S'estableixen tres subcategories, atés el nombre d'habitants segons la font més recent de l'INE:  
  
1.a. Premis SEMcv per a ajuntaments de més de 50.000 habitants.  
  
1.b. Premis SEMcv per a ajuntaments de 20.000 a 50.000 habitants.  
  
1.c. Premis SEMcv per a ajuntaments de menys de 20.000 habitants.  
  
En la categoria d'ajuntaments es valoraran, entre altres, les accions següents: plans, estratègies, estudis i programes de mobilitat aprovats en consell de govern municipal; mesures que milloren les condicions de caminar (com a manera universal respecte de la seguretat, confort i gaudi de l'espai públic), implantació de carrers o àrees per als vianants; promoure l'accessibilitat universal en mesures de mobilitat a la ciutat; actuacions de foment, que donen preferència i accessibilitat al transport públic; polítiques de foment de la bicicleta en general, pública i/o privada (com a creació d'un sistema públic de lloguer de bicicletes, la construcció de carril bici, etc.); implantació de vehicles de baixes emissions, híbrids o elèctrics, en l'àmbit municipal o de les contractes de l'ajuntament; foment de l'estacionament regulat o aparcaments de dissuasió amb estacions o parades del transport públic; desenvolupament de jornades sobre mobilitat sostenible, campanyes de conscienciació i/o formació; mesures de millora de la càrrega i descàrrega de mercaderies; mesures de reducció de desplaçaments en vehicle privat (cotxe compartit o vehicles multiusuaris) a escala municipal. Igual que en l'anterior edició, també interessa que es presenten accions d'adaptació de l'espai públic a una mobilitat condicionada per la situació generada per la Covid-19.  
Si es presenten candidatures de diputacions provincials o mancomunitats, s'enquadraran en la subcategoria que els corresponga per població.  
2. Premis SEMcv per a institucions, organitzacions sense ànim de lucre, empreses i altres entitats.  
En aquesta categoria es recolliran, entre altres, les següents accions: sistemes innovadors de mobilitat sostenible; promoure l'accessibilitat universal en mesures de mobilitat; camins escolars segurs en col·legis; promoció de l'ús de la bicicleta en la mobilitat al treball o al centre d'activitat; mesures d'eficiència energètica i disminució d'emissions, com ara la implantació de vehicles de baixes emissions o flotes verdes, híbrids o elèctrics, en l'àmbit de l'empresa o institució; campanyes de conscienciació i/o formació, mesures de foment de la mobilitat sostenible; aprovació d'un pla de mobilitat sostenible d'empresa o centre d'activitat; la implantació d'un sistema d'autobusos d'empresa; mesures de reducció de desplaçaments (cotxe compartit, teletreball, proximitat residència-centre de treball); esdeveniments i actes de suport rellevants a favor del transport públic i la mobilitat sostenible. Igualment ací interessa que es presenten accions temporals o permanents en favor de la mobilitat sostenible adaptades a la situació generada per la Covid-19.  
  
3. Premis SEMcv a treballs d'escola, realitzats per alumnes matriculats en universitats situades a la Comunitat Valenciana que hagen investigat i aprofundit en els valors i objectius de la mobilitat sostenible.  
  
  
Sisé. Sol·licituds i termini d'inscripció   
Les sol·licituds o candidatures es presentaran a través de la plataforma habilitada a aquest efecte en la pàgina web de la Conselleria de Política Territorial, Obres Públiques i Mobilitat (www.premismobilitatcv.es), on s'indicaran les instruccions per a completar degudament cadascuna de les propostes i se sol·licitaran les dades necessàries per a avaluar les propostes. El Servei de Mobilitat Urbana de la direcció general competent en matèria de mobilitat de la Conselleria de Política Territorial, Obres Públiques i Mobilitat s'encarregarà de recopilar aquesta documentació per a procedir a la seua avaluació prèviament a la seua remissió al jurat. La data límit de recepció de les candidatures serà el 5 d'agost de 2021, a les 14.00 hores.  
  
Seté. Sol·licitud de participació  
Els candidats/ les candidates podran presentar fins a tres accions als premis.  
La inscripció i aportació de la informació requerida que s'especifica en aquestes bases es realitzarà a través d'un formulari inclòs en la pàgina web de la Conselleria de Política Territorial, Obres Públiques i Mobilitat (www.premismobilitatcv.es). Els camps a emplenar pels participants en les diferents categories seran:  
1. Categoria Premis SEMcv per a ajuntaments.  
a) Dades del municipi:  
Nom del municipi  
Nombre d'habitants  
Adreça postal  
Persona de contacte/càrrec a l'ajuntament  
Telèfon de contacte  
Correu electrònic de contacte  
b) Accions presentades. Per a cada acció presentada s'aportarà la informació següent emplenant els camps del formulari digital següents:  
  
- Títol de l'acció o actuació.  
- Descripció. Es descriurà de manera molt sintètica i concreta els èxits aconseguits des d'un punt de vista quantitatiu i qualitatiu.  
- Localització, data o període de l'acció (on almenys una part del període estiga en període elegible de la convocatòria), explicació succinta de com es va originar l'acció i ressenya de l'acció.  
- Contribució a la mobilitat sostenible: cal indicar si impulsa els modes nets i actius (com ara caminar i pedalar), el transport públic i/o motoritzacions no contaminants.  
- Definició de l'abast i impacte social de l'acció: cal mostrar el caràcter inclusiu de l'acció especialment pel que fa als majors, a la infància o a les persones amb mobilitat reduïda. Cal indicar si està vinculada a un procés participatiu previ, el grau d'acceptació per part de la societat, el grau de satisfacció mostrat pels usuaris i les usuàries, i el nombre de persones beneficiades.  
- Efectes sobre la seguretat física i la salut de les persones: per exemple, reduint la distància entre encreuaments per als vianants accessibles, la distància d'encreuament, eliminant barreres físiques d'itineraris per als vianants, disminuint la velocitat dels vehicles motoritzats, calmant el trànsit mitjançant canvis de sentit, implantant zones 30, reduint el nombre de vehicles contaminants o introduint tecnologies netes, mesurant els nivells de contaminació en punts sensibles per a avaluar on són necessàries mesures correctores, incorporant arbratge d'ombra com a equipament imprescindible en el nostre clima.  
- Reportatge fotogràfic: poden incloure's fins a cinc fotografies o imatges per acció, que podran ser el doble per a mostrar la diferència d'estat entre l'abans i el després. Seran de qualitat superior a 5 MB.  
- Marc de l'acció: cal indicar si la candidatura forma part d'una estratègia de conjunt amb accions vinculades que desenvolupa o és aïllada i l'origen de la seua posada en marxa (com per exemple un PMUS, Agenda XXI, programa de paisatge, procés de participació ciutadana o altres).  
- Requalificació paisatgística de l'àmbit d'actuació: per exemple, la incorporació d'arbratge d'espècies i port adequat, posada en valor del patrimoni existent cultural o natural, restauració de la via, recuperació espai públic, adequació transitòria o disseny integrat de senyalística per als modes actius.  
- Innovació i mobilitat 2.0: estratègies, idees i projectes aplicats per a fer que la mobilitat urbana siga més sostenible gràcies a les noves tecnologies, l'experimentació intel·ligent, la investigació, el disseny i l'enginyeria.  
- Certificat de veracitat: declaració signada indicant que tot el que recull la fitxa és cert i que es correspon amb la labor realitzada en el període elegible dels premis.  
2. Categoria Premis SEMcv per a institucions, organitzacions sense ànim de lucre, empreses i altres entitats.   
a) Dades de l'organització/institució/empresa o altres:  
Nom de l'entitat  
Tipus d'entitat: organització, institució, empresa o altres  
Adreça  
Persona de contacte/càrrec  
Telèfon de contacte  
Correu de contacte  
b) Accions presentades. Per a cada acció presentada s'aportarà la informació emplenant els camps del formulari digital següents:  
  
- Títol de l'acció o actuació.  
- Descripció. Es descriurà de manera molt sintètica i concreta els èxits aconseguits des d'un punt de vista quantitatiu i qualitatiu.  
- Localització, data o període de l'acció (on almenys una part del període estiga en període elegible de la convocatòria), explicació succinta de com es va originar l'acció i ressenya de l'acció.  
- Contribució a la mobilitat sostenible: cal assenyalar si impulsa els modes nets i actius (com ara caminar i pedalar), el transport públic i/o motoritzacions no contaminants.  
- Definició de l'abast i impacte social de l'acció: cal mostrar el caràcter inclusiu de l'acció especialment pel que fa als majors, a la infància o persones amb mobilitat reduïda. Cal indicar si està vinculada a un procés participatiu previ, el grau d'acceptació per part de la societat, el grau de satisfacció mostrat pels usuaris i usuàries, i el nombre de persones beneficiades.  
- Efectes sobre la seguretat física i la salut de les persones: per exemple, reduint la distància entre encreuaments per als vianants accessibles, la distància d'encreuament, eliminant barreres físiques d'itineraris per als vianants, disminuint la velocitat dels vehicles motoritzats, calmant el trànsit mitjançant canvis de sentit, implantant zones 30, reduint el nombre de vehicles contaminants o introduint tecnologies netes, mesurant els nivells de contaminació en punts sensibles per a avaluar on són necessàries mesures correctores, incorporant arbratge d'ombra com a equipament imprescindible en el nostre clima, etc.  
- Reportatge fotogràfic: poden incloure's fins a cinc fotografies o imatges per acció, que podran ser el doble per a mostrar la diferència d'estat entre l'abans i el després. Seran de qualitat superior a 5 MB.  
- Marc de l'acció: cal indicar si la candidatura forma part d'una estratègia de conjunt amb accions vinculades que desenvolupa o és aïllada i l'origen de la seua posada en marxa (com per exemple un PMUS, Agenda XXI, programa de paisatge, procés de participació ciutadana o altres).  
- Requalificació paisatgística de l'àmbit d'actuació: per exemple, amb la incorporació d'arbratge d'espècies i port adequat, posada en valor del patrimoni existent cultural o natural, restauració de la via, recuperació espai públic, adequació transitòria o disseny integrat de senyalística per als modes actius.  
- Innovació i mobilitat 2.0: estratègies, idees i projectes aplicats per a fer que la mobilitat urbana siga més sostenible gràcies a les noves tecnologies, l'experimentació intel·ligent, la investigació, el disseny i l'enginyeria.  
- Implicació a grups socials, grup motor, impulsors o col·laboradors. Vinculació amb estructures associatives presents o induïdes per la pròpia acció. Descripció succinta dels canals de participació utilitzats.  
  
- Certificat de veracitat: declaració signada indicant que tot el que recull la fitxa és cert i que es correspon amb la labor realitzada en el període elegible dels premis.  
3. Categoria Premis SEMcv a treballs d'escola, realitzats per alumnes matriculats en universitats situades a la Comunitat Valenciana que hagen investigat i aprofundit en els valors i objectius de la mobilitat sostenible.  
Poden presentar-se a aquesta categoria treballs acadèmics universitaris, com a treballs finals de grau (TFG), de màster (TFM) o treballs acadèmics de cursos i tallers desenvolupats en equip.  
Els camps a emplenar en el formulari digital seran:  
a) Dades de la candidatura:  
Nom i cognoms dels estudiants. En cas d'equips de diversos o diverses estudiants s'identificarà un/a representant que facilitarà les seues dades de contacte:  
Nom de la universitat en la qual s'ha desenvolupat el treball  
Telèfon de contacte  
Correu electrònic de contacte  
b) Treball presentat: per a cada acció presentada s'aportarà la informació emplenant els camps del formulari digital següents:  
  
- Títol.  
- Data de publicació, lliurament o defensa del treball.  
- Programa acadèmic en el qual s'ha fet el treball.  
- Ressenya del treball o acció desenvolupada.  
- Contribució a la mobilitat sostenible: cal assenyalar si impulsa els modes nets i actius (com ara caminar i pedalar), el transport públic i/o motoritzacions no contaminants.  
- Definició de l'abast i impacte social de l'acció: caràcter inclusiu de l'acció especialment pel que fa als majors, a la infància o a les persones amb mobilitat reduïda, vinculació a un procés participatiu previ, grau d'acceptació per part de la societat, graus de satisfacció mostrat pels usuaris i les usuàries, nombre de persones beneficiades, etc.  
  
- Efectes sobre la seguretat física i la salut de les persones: per exemple reduint la distància entre encreuaments per als vianants accessibles, la distància d'encreuament, eliminant barreres físiques d'itineraris per als vianants, disminuint la velocitat dels vehicles motoritzats, calmant el trànsit mitjançant canvis de sentit, implantant zones 30, reduint el nombre de vehicles contaminants o introduint tecnologies netes, mesurant els nivells de contaminació en punts sensibles per a avaluar on són necessàries mesures correctores, incorporant arbratge d'ombra com a equipament imprescindible en el nostre clima, etc.  
- Requalificació paisatgística de l'àmbit d'actuació: per exemple, amb la incorporació d'arbratge d'espècies i port adequat, posada en valor del patrimoni existent cultural o natural, restauració de la via, recuperació espai públic, adequació transitòria o disseny integrat de senyalística per als modes actius.  
- Innovació i mobilitat 2.0: estratègies, idees i projectes aplicats per a fer que la mobilitat urbana siga més sostenible gràcies a les noves tecnologies, l'experimentació intel·ligent, la investigació, el disseny i l'enginyeria.  
- Documents resum en format digital: es presentaran en format editable i PDF una memòria d'extensió no superior a dues pàgines format DIN-A4, fins a 3 imatges i documentació gràfica d'extensió no superior a dues pàgines format DIN-A3 de composició lliure.  
- Si el treball original es troba disponible en repositori institucional de lliure accés s'hi especificarà l'enllaç.  
- Certificat de veracitat: declaració signada indicant que tot el que recull la fitxa és cert i que es correspon amb la labor realitzada en el període elegible dels premis.  
  
Huité. Criteris de valoració  
Durant el mes d'agost i primers de setembre, amb suficient antelació a la celebració de la Setmana Europea de la Mobilitat (SEM), la secretaria tècnica dels Premis SEMcv 2021 traslladarà la informació aportada per cadascuna de les candidatures a una fitxa tipus, on es podran visualitzar els diferents camps requerits en aquestes bases, incloent-hi una valoració preliminar en la qual es reflectisca aquells camps en els quals l'acció destaque respecte de les altres. Aquesta valoració preliminar es farà utilitzant els camps assenyalats en aquestes bases, d'acord amb els criteris següents i en funció de la categoria a la qual s'opta:  
  
1. Premis SEMcv per a ajuntaments:  
- Contribució a la mobilitat sostenible.  
- Abast i impacte social de l'acció.  
- Millores qualitatives i quantitatives respecte de la seguretat física i ambiental de les persones.  
- Marc de l'acció.  
- Requalificació paisatgística. Es valorarà l'adequació de la proposta a l'escala humana, la naturalització de l'àmbit d'actuació amb la incorporació de l'arbratge i elements vegetals adequats o la posada en valor del patrimoni existent.  
- Innovació i mobilitat 2.0. Caràcter nou i exportable de l'acció, aplicació o desenvolupament d'aquesta vinculada a noves tecnologies o visió de futur.  
2. Premis SEMcv per a institucions, organitzacions sense ànim de lucre i empreses:  
- Contribució a la mobilitat sostenible.  
- Abast i impacte social de l'acció tenint en compte la disponibilitat de recursos aplicats.  
- Millores qualitatives i quantitatives respecte de la seguretat física i ambiental de les persones. (\*)  
- Marc de l'acció.  
- Requalificació paisatgística. Es valorarà l'adequació de la proposta a l'escala humana, la naturalització de l'àmbit d'actuació amb la incorporació de l'arbratge i elements vegetals adequats o la posada en valor del patrimoni existent.  
- Innovació i mobilitat 2.0 Caràcter nou i exportable de l'acció, aplicació o desenvolupament d'aquesta vinculada a noves tecnologies o visió de futur.  
- Grau d'implicació de diferents grups socials i arrelament de l'acció.  
3. Premis SEMcv a treballs d'escola en pro de la mobilitat sostenible:  
- Contribució a la mobilitat sostenible.  
- Millores qualitatives i quantitatives respecte de la seguretat física i ambiental de les persones.  
- Requalificació paisatgística. Es valorarà l'adequació de la proposta a l'escala humana, la naturalització de l'àmbit d'actuació amb la incorporació de l'arbratge i elements vegetals adequats o la posada en valor del patrimoni existent.  
- Creativitat, innovació i mobilitat 2.0. Caràcter nou i exportable de l'acció, aplicació o desenvolupament d'aquesta vinculada a noves tecnologies o visió de futur.  
  
Nové. Presentació de candidatures al jurat  
Una vegada revisades i avaluades les candidatures, la secretaria tècnica, sota la supervisió de la direcció general competent en matèria de mobilitat, presentarà a cadascun dels membres del jurat el dossier de fitxes amb la valoració preliminar.  
Aquest dossier serà la documentació de treball a partir de la qual el jurat procedirà a l'elecció dels guanyadors/de les guanyadores en cadascuna de les categories i subcategories.  
  
Deu. El jurat  
Estarà presidit per la directora general competent en matèria de mobilitat de la Generalitat Valenciana. El cap del Servei de Mobilitat Urbana assumirà la secretaria del jurat. Així mateix, integrarà el jurat un/a representant de cadascuna de les institucions següents:  
- Institut Valencià de Competitivitat Empresarial (Conselleria d'Economia Sostenible, Sectors Productius, Comerç i Treball).  
- Direcció General de Canvi Climàtic i Qualitat Ambiental (Conselleria d'Agricultura, Desenvolupament Rural, Emergència Climàtica i Transició Ecològica).  
- Ferrocarrils de la Generalitat Valenciana.  
- Autoritat del Transport Metropolità de València.  
- Federació Valenciana de Municipis i Províncies.  
- Col·legi d'Enginyers de Camins, Canals i Ports de la Comunitat Valenciana.  
- Col·legi d'Arquitectes de la Comunitat Valenciana.  
- Un/a professional expert/a en transport de reconegut prestigi.  
El jurat es reunirà a principis del mes de setembre, i amb anterioritat a la celebració de la SEM, per a procedir a l'elecció de les candidatures guanyadores de cadascuna de les categories i subcategories dels premis. En cas d'empat en les votacions tindrà vot de qualitat el president.  
  
  
Onze. Premi de reconeixement  
S'estableixen tres categories de premis de reconeixement amb caràcter atemporal, en les quals el jurat podrà proposar candidatures i valorar la labor realitzada al llarg del temps, sense tindre en compte el termini de la present convocatòria. Aquestes són:  
1. Reconeixement a la labor i trajectòria realitzada en pro de la mobilitat sostenible a la Comunitat Valenciana a persones, institucions, entitats, associacions sense ànim de lucre, així com a actuacions exemplars «contrastades» i amb una bondat provada respecte de la mobilitat sostenible.  
2. Premi a la labor periodística duta a terme per una persona que haja destacat en la difusió dels beneficis de la mobilitat sostenible per a la societat valenciana, a través de diferents mitjans de comunicació o formats.  
3. Premi a l'experiència nacional o internacional d'èxit en matèria de mobilitat sostenible que puga ser replicada en l'àmbit de la Comunitat Valenciana.  
El premi per a aquestes tres categories serà anàleg als descrits en l'apartat tretze.  
  
Dotze. Convocatòria dels finalistes  
Les candidatures seleccionades com a premiades pel jurat rebran, el mes de setembre i abans de la celebració de la SEMcv 2021 (del 16 al 22.09.2021), la comunicació i la invitació per a assistir a la cerimònia de lliurament dels premis. La resta de candidatures presentades rebran un comunicat d'agraïment per la seua participació en aquesta sisena edició dels Premis SEMcv 2021.  
  
Tretze. Premis i lliurament  
El lliurament dels Premis SEMcv 2021 es realitzarà a València, en un acte organitzat per la Conselleria de Política Territorial, Obres Públiques i Mobilitat, que tindrà lloc durant la Setmana Europea de la Mobilitat (del 16 al 22.09.2021). En cada categoria i subcategoria dels premis es concediran els següents:  
1. Primer premi: que reconeixerà el municipi de cada subcategoria, i institució, empresa o organització i treballs d'escola que hagen destacat sobre els altres en aquesta convocatòria.  
2. Segon premi: que reconeixerà el municipi de cada subcategoria i institució, empresa o organització i treballs d'escola que, sense haver sigut guanyadors, hagen destacat en segon lloc com a ferms impulsors de la mobilitat sostenible.  
3. Tercer premi: que reconeixerà el municipi de cada subcategoria i institució, empresa o organització i treballs d'escola que, sense haver sigut guanyadors, hagen destacat en tercer lloc com a ferms impulsors de la mobilitat sostenible.  
Les candidatures premiades en cada categoria/subcategoria rebran un diploma oficial acreditatiu, així com el dret a utilitzar indefinidament el logotip dels premis que mostre la categoria i el premi que han rebut, així com l'any en què ho han fet.  
La Conselleria es reserva el dret d'atorgar premis compartits dins de cada categoria, així com de deixar vacant alguna d'aquestes en el cas que el jurat estime que cap de les candidatures és mereixedora del premi en qüestió.  
  
Catorze. Drets i obligacions  
1. Les persones participants s'obliguen a cedir a la Generalitat els drets d'explotació corresponents a l'eventual edició dels materials entregats en les sol·licituds, i la Generalitat podrà utilitzar, per si mateixa o a través de terceres persones, físiques o jurídiques, de la forma que estime més convenient per als seus interessos, qualssevol de les imatges o elements que formen aquesta edició.  
2. Així mateix, les persones participants s'obliguen a assumir les responsabilitats que pogueren resultar de la utilització dels textos, imatges i altres elements creatius aportats per aquests en la realització del treball i la propietat dels quals siga de terceres persones o entitats alienes a la present convocatòria.  
  
Quinze. Acceptació de bases  
La presentació de la sol·licitud implica l'acceptació de les bases de la present convocatòria.  
  
València, 30 de juny de 2021.- La secretària autonòmica d'Obres Públiques, Transports i Mobilitat Sostenible: María Pérez Herrero.